laion/Wikipedia-Exotic huggingface dataset:
מוניקה נורקוויסט

מוניקה נורקוויסט (בשוודית: Monica Nordquist; ‏3 בפברואר 1941 – 24 ביוני 2017) היא שחקנית שוודית. נורקוויסט נולדה בסטוקהולם, ואומצה על ידי בן זוגה של אמה. ב-1958 השתתפה בתחרות מיס שוודיה וזכתה במקום השני. היא התמודדה בתחרות מיס אירופה 1959 כנציגה השוודית. מ-1963 ועד 1966 למדה באקדמיה למשחק בגטבורג (Högskolan för scen och musik). ב-1968 שיחקה בתפקיד הראשי בסרט "Carmilla" אודות בחורה המפתה את אביה החורג. ב-1972 שיחקה בסרט המבוסס על המחזה "תופים בלילה". ב-1973 דיבבה את העלמה מריאן בדיבוב השוודי של "רובין הוד". באותה שנה התפרסמה כששיחקה בסדרה "Den vita stenen" ("האבן הלבנה"), המבוססת על ספר ילדים שוודי ובוים על ידי בעלה גורן גראפמן. ב-1979 שיחקה בסרט "Du är inte klok, Madicken", המבוסס על ספר מאת אסטריד לינדגרן. ב-1980 שיחקה בסרט ההמשך שלו "Madicken på Junibacken". ב-1980 גילמה אשת שגריר בסרט "Hyenan ler faktiskt inte...". ב-1982 שיחקה בסרט הנורווגי "Engler i sneen". ב-1983 גילמה רוזנת בסרט "Från Mörkhult till Snällebo". ב-1986 דיבבה את אמא של במבי בדיבוב השוודי המחודש של "במבי". היא הופיעה במספר מחזות בתיאטרון, ובהם "עלייתה ונפילתה של העיר מהגוני" ו"שונא הבריות". היא נפטרה ב-24 ביוני 2017. מוניקה נורקוויסט, במסד הנתונים הקולנועיים IMDb (באנגלית) מוניקה נורקוויסט, באתר Discogs (באנגלית) Monica Nordquist – Svensk Filmdatabas ערך זה הוא קצרמר בנושא שוודים ובנושא שחקנים. אתם מוזמנים לתרום לוויקיפדיה ולהרחיב אותו.
קומיקאי

קומיקאי הוא אדם שמטרתו לבדר, לשעשע ולהצחיק קהל צופים או מאזינים, באמצעות בדיחות, משחק משעשע או סיטואציות מבדרות. קומיקאים מופיעים על במה, בסרטי קולנוע, בתוכניות רדיו ובתוכניות טלוויזיה. אלו מביניהם המערבים את הקהל במופע ופונים אליו ישירות נקראים סטנדאפיסטים. המושג "קומיקאי" מתחלק לשתי קבוצות עיקריות: קומיקאי מילולי (ביניהם סטנדאפיסטים), וקומיקאי פיזי, כמו פנטומימאי. ערך מורחב – סטנד-אפ קומיקאי מילולי משעשע את הקהל באמצעות בדיחות ולעיתים קרובות גם בעזרת פרודיות על אירועים מחיי היומיום, ועל כן מזוהה עם המילים "מכירים את זה ש...". דוגמה טובה לקומיקאי מילולי הוא ג'רי סיינפלד. כמה מדרכי הצחקה בולטות אצל קומיקאי מילולי: שבירת ציפייה – הקהל מצפה לדבר אחד, והקומיקאי מסיים בדבר שונה מהצפוי (ולעיתים כמעט הפוך מהצפוי); אבסורד קומי – דבר שיש בו שמץ מהלא הגיוני באופן מצחיק; היפוך – אופניים רוכבים על ילד, חסה רודפת אחר אוגר וכו'; המרה – חשיבה על סיטואציה מעולם בני האדם והמרתה לעולם דמיוני של חפץ או חיה ושינוי פרט נוסף בהתאם לשינוי העולם. למשל: תיקן מגיע למסדר זיהוי שבו עליו להצביע על נעל הבית שדרכה עליו. יש קומיקאים שמשתמשים בחיקוי דמויות ומדגישים מילים מסוימות שהם נוהגים להשתמש בהם כדי לעורר צחוק בקהל. מצחיק את הקהל באמצעות מראהו, מעשיו, ותוצאות מעשיו, ולא על ידי מילים שהוא אומר. מצחיק את הקהל באמצעות דברים שאינם נמצאים במקום בו הם אמורים להימצא, שאינם נראים כפי שהם אמורים להראות, בעזרת דברים שאינם נמצאים במקום בו הם אמורים להימצא, ולעיתים גם בעזרת גרימת נזק בכל אופן אפשרי. קומיקאים פיזיים בולטים הם רואן אטקינסון בשחקו את מיסטר בין, או צ'ארלי צ'פלין, בכל סרטיו האילמים. מובן שבתקופת הראינוע ההומור היה פיזי בלבד, שכן הומור מילולי מועבר על ידי מילים. לילך וולך, חצי סוס נכנס לבר: מה פתאום כל כך הרבה יצירות עוסקות באמנות הקומדיה?, באתר הארץ, 5 באוקטובר 2017 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
סאני (סדרת טלוויזיה)

סאני (באנגלית: Sunny Day) היא סדרת אנימציה קנדית-אמריקאית לילדים שנוצרה על ידי אייבי לונגסטף, נכתבה על ידי ג'ודי ריינולדס, בריאן הוהלפלד ואלן דנטון ובוימה על ידי שון סלס דייב, בארטון תומאס וג'ואי סו. הסדרה שודרה במקור ב-21 באוגוסט 2017 בניקלודיאון. בישראל הסדרה שודרה בדיבוב לעברית בשנת 2018 בניק ג'וניור. הסדרה היא בת 2 עונות ו-42 פרקים באורך 21 דקות כל אחד. הסדרה עוקבת אחר מעצבת שיער מקצועית בשם סאני, שעובדת בסלון שלה. סאני משתמשת ביצירתיות ובידע שלה בתחום טיפוח השיער כדי לפתור בעיות. במאית הדיבוב בעברית היא ענת ניב, ומפיקי הדיבוב של הסדרה הן ענבר שטגר עזרא והדס מוזס. אתר האינטרנט הרשמי של סאני "סאני", במסד הנתונים הקולנועיים IMDb (באנגלית) "סאני", במסד הנתונים הקולנועיים KinoPoisk (ברוסית)
סאנדסוואטן

אגם סנדסואטן (בפרואזית: Sandsvatn) הוא הגדול באגמי האי סאנדוי (האי השלישי בגודלו באיי פארו). שטח האגם 0.8 קמ"ר ועומקו המרבי 5 מטרים. האגם ממוקם בעמק בין סקופן וסאנדור, צפונית לעיירה סאנדור. בגדתו הצפונית של האגם מצוי המרכז הלימודי של האי וכן חווה שניזוקה קשות בסופת הוריקן בשנת 1988. באגם גדלים דגי טרוטה וסלמון רבים, והאגם מהווה אתר דיג פופולרי. מדיה וקבצים בנושא סאנדסוואטן בוויקישיתוף דיג באיי פארו
הבחירות הפרלמנטריות באסטוניה 2003

הבחירות הפרלמנטריות האסטוניה 2003 נערכו ב-2 במרץ 2003. שתי מפלגות אופוזיציה זכו ברוב המושבים כשמפלגת המרכז ומפלגת רס פובליקה זכו כל אחת ב-28 מושבים בריקוגו. לאחר משא ומתן קואליציוני הוקמה ממשלה בראשות מפלגת רס פובליקה. Nohlen, D & Stöver, P (2010) Elections in Europe: A data handbook, p574 ISBN 978-3-8329-5609-7 ערך זה הוא קצרמר בנושא בחירות ובנושא אסטוניה. אתם מוזמנים לתרום לוויקיפדיה ולהרחיב אותו.
באס (ראפר)

עבאס חמאד (Abbas Hamad; נולד ב-27 במאי 1987 בפריז שבצרפת), הידוע בשם הבמה באס (Bas) הוא ראפר צרפתי שמתגורר בקווינס שבניו יורק. משתייך לחברת התקליטים דרימוויל החל משנת 2013 ואף יצר בשורותיה חמישה אלבומים. האלבום המצליח ביותר שיצר הוא "Milky Way", שבו הוא מארח אמנים כמו אייסאפ פרג וג'יי קול. נולד בפריז להורים סודאנים, ובגיל שמונה עברה משפחתו לעיר ניו יורק. ב-2011 הוציא את המיקסטייפ הראשון שלו, "Quarter Water Raised Vol. 1". המיקסטייפ השני שלו, שיצא בשנת 2013, נקרא "Quarter Water Raised Vol. 2". באותה שנה שר בשיר "New York Times" של ג'יי קול לצד פיפטי סנט, וכן בשיר "Hells Kitchen" של די ג'יי חאלד, מתוך אלבומו "Suffering from Success". השתתף באלבום האוסף של דרימוויל "Revenge of the Dreamers". שבועיים לפני צאת אלבום הבכורה שלו, "Last Winter", הוציא EP בשם "Two Weeks Notice". "Last Winter" יצא ב-29 באפריל 2014 בחברות התקליטים דרימוויל ואינטרסקופ רקורדס. בשבוע הראשון לצאתו הגיע למקום ה-103 בבילבורד 200, ומכר 3,601 עותקים. לאחר יציאת האלבום, החל באס בסיבוב הופעות ארצי הנושא את שם האלבום. לאחריו השתתף בסיבוב הופעות בינלאומי לצד אב-סול. אלבומו השני, "Too High to Riot", יצא לאור ב-4 במרץ 2016, ומכיל הופעות אורח של ג'יי קול, קוז וכן של The Hics. בשבוע הראשון לצאתו מכר 10,965 עותקים, והגיע למקום ה-49 במצעד בילבורד 200. לקידום האלבום השתתף בסיבוב ופעות לצד קוז ו-EarthGang, שכלל 26 ערים בצפון אמריקה ו-10 ערים באירופה. האלבום השלישי של באס, "Milky Way", פורסם ב-24 באוגוסט 2018. קדמו לו הסינגלים "Boca Raton" בשיתוף ASAP Ferg ו-"Tribe" בהשתתפות ג'יי קול. בשבוע הראשון לצאתו, מכר האלבום 13,150 עותקים, והגיע למקום ה-35 במצעד הבילבורד. כדי לקדם את האלבום יצא באס במסע הופעות של 43 ערים, שהסתיים בפברואר 2019. ב-19 ביולי 2023 הוציא את הסינגל "Passport Bros" בהשתתפות ג'יי קול. באס יוצר שירים עם אמנים נוספים לעיתים קרובות, את רוב שיתופי הפעולה שלו הוא יצר עם ג'יי קול ועם JID. בעברו יצר הרבה שירים גם עם Cozz, אך בזמן האחרון יצר פחות שירים עימו. עם ג'יי קול יצר באס את השיר הכי מוכר שלו בשם "Tribe" שאף הופיע במשחק הכדורגל FIFA 19, בתור שיר רקע. אתר האינטרנט הרשמי של באס באס, ברשת החברתית פייסבוק באס, ברשת החברתית אקס (טוויטר) באס, ברשת החברתית אינסטגרם באס, סרטונים בערוץ היוטיוב באס, באתר אפל מיוזיק (באנגלית) באס, באתר ספוטיפיי באס, באתר סאונדקלאוד (באנגלית) באס, באתר Last.fm (באנגלית) באס, באתר AllMusic (באנגלית) באס, באתר MusicBrainz (באנגלית) באס, באתר דיזר באס, באתר Discogs (באנגלית) באס, באתר Genius באס, באתר בילבורד (באנגלית) באס, באתר טיידל (באנגלית) "Hip Hop Album Sales: Week Ending 05/04/2014". HipHopDX. "Listen to Bas' Newest Release, "Methylone," Off His Forthcoming 'Too High to Riot' - The Source". 5 בפברואר 2016. {{cite web}}: (עזרה)
דני לימור

דני לימור הוא יושב ראש עמותת מכינת נחשון, שהתפרסם בעקבות שרותו במוסד, כאיש שפיקד על מבצע אחים. לוין (שמו לפני שעיברת ללימור) נולד וגדל באורוגוואי ועלה לישראל בגיל 16 בשנת 1961. עם גיוסו לצה"ל, התנדב לימור לצנחנים. הוא עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה. בשירות קבע ובמילואים לחם לימור במלחמת ששת הימים, מלחמת ההתשה, מלחמת יום הכיפורים ומלחמת לבנון הראשונה ונפצע פעמיים. לאחר שחרורו התגייס למוסד ולקח חלק בשורה ארוכה של פעולות. בין היתר פיקד על מבצע אחים להעלאת יהודי אתיופיה מסודאן. רפי ברג, לוחמי המוסד בים האדום, הוצאת שוקן, 2022 חנן גרינווד, לוחם המוסד מספר: האמת מאחורי "אתר צלילה בים האדום", באתר ישראל היום, 6 באוגוסט 2019. , יובל מלחי, יציאת אתיופיה, פורצי הדרך – פרדה אקלום ודני לימור, חלק א', חלק ב', חלק ג', בפודקאסט קטעים, 2020 ריקי רט, ‏סוכן מוסד מהסרטים: תחבולותיו של דני לימור לחילוץ יהודי סודן, בעיתון מקור ראשון, 27 ביוני 2022 יוסי מלמן, בחזרה לכפר הנופש בסודאן, ששימש בסיס למבצעים נועזים של המוסד, באתר הארץ, 23 באוגוסט 2022 דני לימור, פעילות המוסד בדרום סודאן - דני לימור איש המוסד- מזיכרונות איש מוסד באפריקה, יוטיוב, 19 בנובמבר 2015, "גם אני הייתי קצין בצנחנים". עמיאל בקהילה דני לימור – מפקד בכיר בכוחות ההגנה של ישראל, 16 באוקטובר 2018, "הוא שירת כקצין ביחידת הצנחנים, השתתף ב -4 מלחמות (מלחמת ששת הימים, מלחמת התשה, מלחמת יום הכיפורים ומלחמת לבנון הראשונה) ונפצע פעמיים". אורן נהרי‏, סוכנת המוסד ו"כפר הנופש" בסודאן: המבצע החשאי להעלאת יהודי אתיופיה, באתר וואלה, 16 באפריל 2017. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פרארי 212 אקספורט

פרארי 212 אקספורט (באיטלקית: Ferrari 212 Export) היא מכונית ספורטיבית בתצורות: מכונית מרוץ ומכונית קופה מתוצרת יצרנית מכוניות הספורט והמרוץ האיטלקית פרארי אשר יוצרה במספר תצורות בין השנים 1951–1952 באיטליה. יוצרו 27 יחידות. מנוע קדמי - אורכי. מנוע בנזין. סוג הנעה: הנעה אחורית. מנוע קירור מים. 3 מאיידים מתוצרת "וובר" (אנ') מסוג "32DCF". מתלים: מלפנים: גלגלים עצמאיים, מרובעים מעוצבים, קפיצי עלים רוחביים, בולמי זעזועים הידראוליים / אחוריים: גשר קשיח, קפיצי עלים אורכיים, בולמי זעזועים הידראוליים. בלמים: קדמיים ואחוריים > תוף. תאוצה בין 0-100 קמ"ש היא 7.1 שניות. "Export Vignale Berlinetta Ferrari 212" "Ferrari 212 Export Vignale Coupe" "Ferrari 212 Export Touring Berlinetta" "Ferrari 212 Export Spyder" "Ferrari 212 Export Vignale Barchetta" "Ferrari 212 Export Touring Barchetta" "Ferrari 212 Export Vignale Convertible" "Ferrari 212 Export Touring Berlinetta" "פרארי 212 אקספורט" בתצורת Vignale Coupe, שנת 1951 "פרארי 212 אקספורט" בתצורת Vignale Coupe, שנת 1951 - מבט ללוח מחוונים "פרארי 212 אקספורט" בתצורת Vignale Barachetta, שנת 1951 "פרארי 212 אקספורט" בתצורת Touring Barchetta, שנת 1951 - מבט לתא הנהג ולוח מחוונים "פרארי 212 אקספורט" בתצורת Touring Barchetta, שנת 1951 "פרארי 212 אקספורט" בתצורת Touring Barchetta, שנת 1952 "פרארי 212 אקספורט" בתצורת Vignale Cabriolet, שנת 1952 "פרארי 212 אקספורט" בתצורת Export Spider, שנת 1951 פרארי S 159 מדיה וקבצים בנושא פרארי 212 אקספורט בוויקישיתוף פרארי 212 אקספורט, סרטון באתר יוטיוב פרארי 212 אקספורט, סרטון באתר יוטיוב "פרארי 212 אקספורט" barchetta.cc/All.Ferraris/by-serial-number/ferrari תוצאות מרוצי מכוניות Mille Miglia, שנת 1951 / ראו "פרארי 212 אקספורט" racingsportscars.com/results תוצאות מרוצי מכוניות Targa Florio, שנת 1951 / ראו "פרארי 212 אקספורט" racingsportscars.com/results/Targa_Florio-1951 "פרארי 212 אקספורט" auto.ferrari.com/en_EN/sports-cars-models "פרארי 212 אקספורט" supercars.net/blog/1951 "פרארי 212 אקספורט" autoevolution.com/cars/ferrari-212-export-1951 "פרארי 212 אקספורט" דגם Export Vignale Berlinetta web.archive.org/web/20081025050523 דגם ferrari-212-export-coupe-vignale automobilismo.it/ferrari-212-export-coupe-vignale
הפקולטה לחינוך למדע וטכנולוגיה

הפקולטה לחינוך למדע וטכנולוגיה בטכניון מכשירה מחנכים ומורים בתחומי המדע והטכנולוגיה ומתקיים בה מחקר שתכליתו קידום החינוך המדעי, המתמטי וההנדסי בישראל. המחקר מתמקד בהיבטים קוגניטיביים, חברתיים, וסביבתיים של תהליכי הלמידה בבתי ספר ובחינוך הגבוה. המחקר בפקולטה כולל: מחקר על התפתחות מקצועית של מורים, טכנולוגיות מתקדמות בחינוך, פיתוח מיומנויות המאה ה-21, למידה חוץ כיתתית, תקשורת המדע, תהליכי הוראה והערכה, למידה מבוססת פרויקטים, רובוטים וסימולציות וכן חקר המוח וקשיי למידה. הפקולטה מהווה מרכז לפעילויות מחקר ופיתוח של מורים במסגרת מרכזי-מורים ארציים. הפקולטה שוכנת בקמפוס הטכניון בחיפה, כאחת מ-18 הפקולטות בטכניון מכון טכנולוגי לישראל. הפקולטה החלה דרכה בשנת 1959 כתוכנית להכשרת מורים לבתי-הספר העל-יסודיים במקצועות המתמטיקה, המדעים והטכנולוגיה, לאחר שפרופסור אולנדורף, מהפקולטה להנדסת חשמל, הצביע על מחסור ניכר במורים במקצועות המדע והטכנולוגיה. בעקבות זאת החליט הסנאט של הטכניון על פתיחת תוכנית להכשרת מורים לבתי-הספר העל-יסודיים במקצועות אלה. פרופסור קורצווייל, ראש המחלקה ללימודים כלליים התמנה לעמוד בראש ועדה בין-יחידתית שניהלה את התוכנית. בשנת 1964 הפכה הוועדה הבין-יחידתית למחלקה להכשרת מורים ולימודי תואר שני נפתחו בשנת 1967. בשנת 1978 הוסב שמה למחלקה להוראת הטכנולוגיה והמדעים. בשנת 1979 עברה המחלקה למשכנה הנוכחי לבנין ג’ורג' וביאטריס שרמן, שהוקם בעזרת קרן משפחת שרמן וידידי הטכניון מניו-אינגלנד. בשנות ה-80 הצטרפה המחלקה למרכז הבינ-אוניברסיטאי להוראת המדעים ע”ש עמוס דה שליט וחברי הסגל החלו בפעילויות מגוונות וארוכות טווח בפרויקטים ממומנים שתכליתם שיפור הוראת המדעים בישראל בדרכים יצירתיות. המחלקה הפכה למקום מרכזי לפעילויות מו”פ של מורים במסגרת מרכזי-מורים ארציים למתמטיקה, למדעי המחשב, ולטכנולוגיה. בשנת 1985 אישר הסנט לימודי תואר ראשון בהוראת המדעים שמשלבים את הלימודים הדיסציפלינאריים בפקולטות עם לימודי מקצועות החינוך. החל משנת 1999 התאפשר לסטודנטים מפקולטות אחרות בטכניון ללמוד לקראת תואר ראשון נוסף בהוראת המדעים. בשנת 2007 הוקם המרכז למדעי הלמידה ע”ש רות ואלן זיגלר הודות לתמיכתה של גב’ זיגלר מלוס-אנג’לס. במסגרת המרכז מתקיימים כנסים בינלאומיים ולאומיים רבים בפקולטה ומתאפשרת הזמנת אורחים ממרכזי מחקר ואוניברסיטאות מובילות. בשנת 2012 קיבלה המחלקה את השם: המחלקה לחינוך למדע וטכנולוגיה, וב-28 ביוני 2015 שונה מעמד המחלקה לפקולטה. כיום הפקולטה לחינוך למדע וטכנולוגיה מכשירה: סטודנטים לתואר ראשון בשמונה מסלולים להוראה: ביולוגיה, כימיה, מתמטיקה, פיזיקה, הנדסת חשמל, רובוטיקה והנדסת מכונות, מדעי המחשב ומוט"ל (מדע וטכנולוגיה לכל) סטודנטים בעלי תואר ראשון עם ניסיון מהתעשייה או המחקר השבים לטכניון במסגרת תוכנית "מבטים" ולומדים הוראה עם פטור משכר לימוד בסיוע מלגה במימון נשיא הטכניון סטודנטים לתואר שני עם וללא תיזה סטודנטים לתואר שלישי כיום מונה הפקולטה 15 חברות וחברי סגל כאשר שליש מהן נקלטו בשלש השנים האחרונות לאור המלצה חיובית מאוד של וועדת הערכה בינלאומית שבחנה את איכות המחקר וההוראה בפקולטה. מדיה וקבצים בנושא הפקולטה לחינוך למדע וטכנולוגיה בוויקישיתוף אתר האינטרנט הרשמי של הפקולטה לחינוך למדע וטכנולוגיה תוכנית מבטים: חוג לאחר תואר – הפקולטה לחינוך למדע וטכנולוגיה
סוינוי

סוינוי (בפרואזית: Svínoy) הוא אי הממוקם בצפון מזרח איי פארו, מזרחית לאיים בורד'וי וויד'וי. האי מחולק לשני חצאי אי, ובו יישוב אחד בשם "סוינוי" בו גרים כל תושבי האי. חופי האי תלולים, וברובם מורכבים ממצוקים - התלול בהם הוא מצוק אייסטורהוודי (Eysturhøvdi) בחופו הצפוני של האי, שגובהו 345 מטרים. באי שלושה הרים: קלדופיול (Keldufjall) שגובהו 461 מטרים, האונארטינדור (Havnartindur) שגובהו 587 מטרים, ומולין (Múlin) שגובהו 442 מטרים. מדיה וקבצים בנושא סוינוי בוויקישיתוף תצלומי אוויר של האי (אורכב 03.07.2018 בארכיון Wayback Machine) ערך זה הוא קצרמר בנושא איים ובנושא גאוגרפיה של אירופה. אתם מוזמנים לתרום לוויקיפדיה ולהרחיב אותו.
טיגי הטיגריס

טיגי הטיגריס (באנגלית: Daniel Tiger's Neighborhood) היא סדרת אנימציה אמריקאית-קנדית לילדים. הסדרה שודרה לראשונה בערוץ "PBS Kids" ב-3 בספטמבר 2012. בישראל הסדרה שודרה לראשונה בערוץ הופ! ובערוץ לולי בשנת 2012. הסדרה היא בת 4 עונות ו-105 פרקים באורך 11 דקות כל אחד. העלילה מתמקדת בטיגי הטיגריס אשר לומד כיצד להתייחס לחוויות שהוא עובר במהלך היום באופן חיובי. טיגי הטיגריס (Daniel Tiger) – טיגריס. הדמות הראשית בסדרה. לובש סוודר אדום ונעליים אדומות. אמא טיגריס (Mom Tiger) – אמא של טיגי הטיגריס. אבא טיגריס (Dad Tiger) – אבא של טיגי הטיגריס. מימי (Baby Margaret) – אחותו הקטנה של טיגי הטיגריס. הנסיך ידידיהו (Prince Wednesday) – נסיך וחברו של טיגי הטיגריס. העלמה אלינה (Miss Elaina) – עלמה וחברתו של טיגי הטיגריס. צוף הינשוף (O the Owl) – ינשוף כחול קטן עם נעלי התעמלות ירוקות וחברו של טיגי הטיגריס. החתולה קתרינה (Katerina Kittycat) – חתולה וחברתו של טיגי הטיגריס. אתר האינטרנט הרשמי של טיגי הטיגריס (באנגלית) טיגי הטיגריס, סרטונים בערוץ היוטיוב "טיגי הטיגריס", במסד הנתונים הקולנועיים IMDb (באנגלית) "טיגי הטיגריס", באתר נטפליקס "טיגי הטיגריס", באתר Rotten Tomatoes (באנגלית) "טיגי הטיגריס", במסד הנתונים הקולנועיים KinoPoisk (ברוסית) טיגי הטיגריס, במיזם "אישים" לתיעוד היצירה הישראלית TCA Award winners, www.tvcritics.org
לבנה (יציאת מצרים)

לִבְנָה הוא אתר מקראי, מתחנות נדודי בני ישראל במדבר. שמו מופיע בספר במדבר, פרק ל"ג, פסוקים כ'–כ"א. בני ישראל הגיעו אל ליבנה מרימון פרץ, והמשיכו במסעם לריסה. בתרגום המיוחס ליונתן תרגם את שם המקום ”לִבְנָא - אֲתַר דִתְחוּמִין לָהּ מַלְבֵּינְתָּא בִּנְיַין”, שפירושו מקום שתחום על ידי אבני בניין. זיהוי מוצע ללבנה הוא מקום הנמצא מצפון לעיירה בשם Humeima Al. על פי הצעה זו, המקום נקרא כך על שם האדמה הלבנה שבאותו מקום, העשויה בעיקר מחול קווארץ לבן במיוחד. יש המזהים את ליבנה בואדי ג'ירה כ-25 קילומטר דרומית מערבית לקצה הצפוני של מפרץ עקבה. כעין זה כתב בפירוש הרוקח על התורה. יגאל רחימי https://epe.org.il/wp-content/uploads/2019/05/יציאת-מצרים-פענוח-וממצאים.pdf
הוועד לפיתוח דזונגקה

הוועד לפיתוח הדזונגקה (בדזונגקה: རྫོང་ཁ་གོང་འཕེལ་ལྷན་ཚོགས) הוא מוסד של ממשלת בהוטן האמון על שימור ופיתוח שפת הדזונגקה. בבהוטן כתריסר שפות שונות הנמצאות בשימוש. בשנת 1971 החליט המלך ג'יגמה דורג'י וונגצ'וק, המלך השלישי של בהוטן להפוך את שפת דזונגקה לשפה הרשמית של הממלכה. הוועד הוקם באופן רשמי בשנת 1986 על ידי המלך הרביעי של בהוטן, ג'יגמה סינגייה ואנגצ'וק. המשרד הראשי של הוועד ממוקם בבירתה של בהוטן, טהימפהו, בקרבת הספרייה הלאומית של בהוטן ומשרד החינוך. הוועד מחולק לשני חלקים: הוועד עצמו המורכב מתשעה חברים בהנהגתו של ראש ממשלת בהוטן. החלק השני הוא מזכירות הוועד האחראית על העבודה היום-יומית של הוועד. בין מטרות הוועד לשמר שפות אחרות, חוץ משפת הדזונגקה, המדוברות בבהוטן. אתר האינטרנט הרשמי של הוועד לפיתוח דזונגקה (בדזונגקה) אתר האינטרנט הרשמי של הוועד לפיתוח דזונגקה (באנגלית)
סוד'ורוי

סוד'ורוי (בפארואזית: Suðuroy מה שמזכיר את המילה דרום באנגלית) הוא הדרומי ביותר באיי פארו. משמעות שם האי בפארואזית הוא "האי הדרומי". האי נפרס על פני שטח של 166 קמ"ר וסמוך אליו נמצא האי ליטלה דימון שאינו מיושב, והוא הקטן ביותר מ-18 איי פארו. בשנת 2005 חיו באי כ-5,000 איש, אך מאז חלה ירידה בתושבי האי ונכון לשנת 2017 חיו באי 4,607 תושבים שטח האי 166 קמ"ר ומתגוררים בו כ-4,600 תושבים (2016). הנקודה הגבוהה באי היא פסגת ההר גלוגרניר (Gluggarnir), שגובהו 610 מטרים. דאלור מדיה וקבצים בנושא סוד'ורוי בוויקישיתוף פורטל סוד'ורוי - מידע כללי על האי מידע על סוד'ורוי תמונות מסוד'ורוי - אתר דני תצלומי אוויר של סוד'ורוי(הקישור אינו פעיל)
קניון הפסגה

קניון לב הפסגה (הידוע גם כקניון הפסגה) הוא מרכז קניות הממוקם בפסגת זאב שבצפון ירושלים. קניון הפסגה ממוקם בשדרות משה דיין פסגת זאב ירושלים מרכז, הקניון בבעלות חברת סלע קפיטל. הקניון משתרע על שטח של 22,000 מ"ר, עם 3 קומות מסחר ועם כ-60 בתי עסק. קניון הפסגה נבנה על ידי חברת הבנייה הירושלמית ב.יאיר, על שטח של 10 דונם ופתיחתו נערכה במאי 2004. מדיה וקבצים בנושא קניון הפסגה בוויקישיתוף אתר האינטרנט הרשמי של קניון הפסגה ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
הבחירות הפרלמנטריות באסטוניה 1999

הבחירות הפרלמנטריות באסטוניה 1999 התקיימו ב-7 במרץ 1999. בבחירות 1995 מפלגת הקואליציה רצה יחד עם איחוד העם האסטוני, ובבחירות אלו רצו בנפרד, ותוצאות הבחירות ריסקו אותם לשבעה מושבים בלבד לכל מפלגה. ערך זה הוא קצרמר בנושא בחירות ובנושא אסטוניה. אתם מוזמנים לתרום לוויקיפדיה ולהרחיב אותו.
קטת

קַטָּת (במקורות חז"ל: קטינית, קטנית, קטנתא) הוא שמה של עיר מקראית בתחום נחלת שבט זבולון, אשר המשיכה להתקיים גם בתקופת המשנה והתלמוד. היישוב נזכר בספר יהושע בתיאור נחלת שבט זבולון במערב עמק יזרעאל, בין היתר לצד הערים נהלל, שמרון, ידאלה ובית לחם: ”וְקַטָּת וְנַהֲלָל וְשִׁמְרוֹן וְיִדְאֲלָה וּבֵית לָחֶם”. בתרגום השבעים מובא השם בצורה "קטנת". בספר שופטים נזכר כי בני שבט זבולון לא הורישו את יושבי נהלל וקִטְרוֹן, ויש הסבורים כי הכוונה לאותה העיר. עם זאת, קטרון זוהתה בידי חז"ל עם ציפורי, בעוד שקטת זוהתה בידי חז"ל עם עיירה בת תקופתם בשם קטינית: ”וקטת – קטינית, ונהלל – מהלול, ושמרון – סימונייה, ויראלה – חורייה, בית לחם - בית לחם צרייה”. במסכת סוטה במשנה ובתוספתא נזכר חכם בשם אבא יוסי איש קטנית: ”משמת אבא יוסי בן קטנית איש קטנתא נתקטנה חסידות מישראל”. במדרש תנחומא נזכר אתר בשם קוטנת של ציפורי. אחד הזיהויים שהוצע ליישוב הקדום הוא בח'רבת קטינה שבין רמות מנשה ורכס הכרמל, בסמוך למחלף עין תות. זיהוי אחר, אותו הציע זאב ארליך, המסתמך בין היתר על הקרבה לבית לחם הגלילית, נהלל ושמרון, הנזכרות לצד קטת במקרא ובמקורות חז"ל, הוא בחורבה הקרויה ח'רבת קיסי, בדרום היישוב בית זרזיר שבגליל התחתון, בה נתגלו מספר מערכות מסתור, ייתכן מתקופת מרד גאלוס, ואשר מדרום לה נתגלתה כתובת תחום שבת. זאב ארליך וינון שבטיאל, כתובת שבת ומערכת המסתור של חורבת קיסי, על אתר, ביטאון לענייני ארץ ישראל במקורות, גיליון יט, כסלו תשע"ז, עמ' 5 - 23. בנימין מזר, אנציקלופדיה מקראית – אוצר הידיעות של המקרא ותקופתו, כרך ז', ירושלים תש"ן, עמ' 118. ספר יהושע, פרק י"ט, פסוק ט"ו. ספר שופטים, פרק א', פסוק ל'. תלמוד בבלי, מגילה, ו, א. תלמוד ירושלמי,מגילה, פ"א ע"א. משנה, סוטה, פ"ט מט"ז, תוספתא, סוטה, פט"ו, ה"ב. מדרש תנחומא (בובר) נח ב, עמ' 29. ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
ידאלה

יִדְאֲלָה (ייתכן: יראלה) הוא שמה של עיר מקראית בתחום נחלת שבט זבולון, אשר המשיכה להתקיים גם בתקופת המשנה והתלמוד. היישוב נזכר באופן יחידאי בספר יהושע בתיאור נחלת שבט זבולון במערב עמק יזרעאל, לצד הערים קטת, נהלל, שמרון ובית לחם: ”וְקַטָּת וְנַהֲלָל וְשִׁמְרוֹן וְיִדְאֲלָה וּבֵית לָחֶם”. במקורות חז"ל מובא שם העיר בצורה יראלה, וגם בתרגום השבעים נזכר השם בגרסה עם האות רי"ש במקום האות דל"ת. בתלמוד הירושלמי זיהו חז"ל את העיר המקראית עם עיירה בת תקופתם בשם חורייה: ”וקטת – קטינית, ונהלל – מהלול, ושמרון – סימונייה, ויראלה – חורייה, בית לחם - בית לחם צרייה”. בהתאם ליישובים הנזכרים במקורות בסמיכות לעיירה התלמודית חורייה, שזוהתה בידי חז"ל עם ידאלה המקראית, מזוהה היישוב הקדום עם חורבה בשם ח'רבת חווארה, השוכנת בין בית לחם הגלילית ובין תל שמרון - סימונייה. חורבה זו נסקרה בידי הקרן הבריטית לחקר ארץ ישראל בשנת 1881. בנימין מזר, אנציקלופדיה מקראית – אוצר הידיעות של המקרא ותקופתו, כרך ג', ירושלים תש"ן, הערך "ידאלה". זאב ארליך וינון שבטיאל, כתובת שבת ומערכת המסתור של חורבת קיסי, על אתר, ביטאון לענייני ארץ ישראל במקורות, גיליון יט, כסלו תשע"ז. ספר יהושע, פרק י"ט, פסוק ט"ו. תלמוד ירושלמי, מגילה, פ"א ע"א. ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
סאש!

סאש! (Sash!) הוא הרכב מוזיקה גרמני בסוגת הטכנו והמוזיקה האלקטרונית. ההרכב הוקם על ידי סאשה לאפסן, תומאס "אליסון" לידקה וראלף קאפמאייר בשנת 1995. בשנת 1997 בשיתוף הזמרת סבין אומס, הידועה בשם הבמה "Encore!" הוציא סאש! את הלהיט "Encore une fois". באותה שנה הוציא ההרכב גם את השירים "Ecuador" ו"Stay". בשנת 1998 הוציא ההרכב את הסינגל הראשון "La Primavera" מתוך האלבום "Life Goes On". בשנת 1999 הוציא ההרכב את הסינגל "Adelante" שהיה הראשון מתוך האלבום הבא שנקרא בשם "Trilenium". שנה לאחר מכן הוציא ההרכב את אלבום האוסף "Encore Une Fois – The Greatest Hits". בשנת 2002 הוציאו סאש את האלבום S4!Sash!. אחד מהשירים שנכללו בו היה "run" שכלל ביצוע משותף עם הזמר הבריטי בוי ג'ורג'. בשנת 2007 הוציאו את האלבום "10th Anniversary" שכלל 16 סינגלים כולל גרסה מחודש, ללהיט "Ecuador". בשנת 2008 הוציאו את אלבום האוסף הכפול "The Best Of". בשנת 2012, הוציא את אלבומו, Life Is a Beach, בו נכלל השיר "The Secret" שהוקלט על ידי הזמרת-יוצרת הבריטית שרה ברייטמן. מדיה וקבצים בנושא סאש! בוויקישיתוף אתר האינטרנט הרשמי של סאש! סאש!, ברשת החברתית פייסבוק סאש!, ברשת החברתית אקס (טוויטר) סאש!, ברשת החברתית אינסטגרם סאש!, סרטונים בערוץ היוטיוב סאש!, באתר אפל מיוזיק (באנגלית) סאש!, באתר ספוטיפיי סאש!, באתר MusicBrainz (באנגלית) סאש!, באתר דיזר סאש!, באתר Discogs (באנגלית) סאש!, באתר Songkick (באנגלית) סאש!, באתר בנדקמפ סאש!, באתר טיידל (באנגלית) SASH! FEAT. BOY GEORGE - RUN (SONG), באתר Danishcharts Sash! feat. Sarah Brightman - The Secret (Original Version), נבדק ב-2022-02-05 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.